|  |  |  |  |  |
| --- | --- | --- | --- | --- |
| Številka: | 43001-281/2020-04 |  | oznaka naročila: | A-90/20 S  |
| Datum: | 15.09.2020 |  | MFERAC: | 2431-20-001057/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije IZP in IzN ureditve kolesarske povezave GKP G8 Krošnjarska pot, na odseku Cerknica - Žlebič** |

**JN005380/2020-B01 - A-90/20; datum objave: 28.08.2020**

**Datum prejema: 14.09.2020   21:13**

**Vprašanje:**

Pozdravljeni.

V tč. 3.2.3.3 naročnik postavi zahteve za pooblaščenega inženirja s področja gradbeništva.

Ali je potrebno zagotoviti enega pooblaščenega inženirja (kot piše v prvem stavku točke 3.2.3.3.) ali po enega za vsako točko 1, 3, 4, 5, 6, 7 in 9 iz specifikacije del in odgovornih oseb, vsak od njih pa mora izpolniti vse pogoje iz tč. 3.2.3.3.?

V kolikor naročnik zahteva imenovanje po enega pooblaščenega inženirja za vsako točko 1, 3, 4, 5, 6, 7 in 9 iz specifikacije del in odgovornih oseb, prosimo naročnika naj postavljene zahteve prilagodi profilu posameznega kadra.

Naročnik namreč zahteva dokazilo, da je pooblaščeni inženir s področja gradbeništva »v zadnjih 5 letih pred rokom za oddajo ponudb izdelal vsaj eno tehnično dokumentacijo nivoja najmanj IZP ureditve kolesarskih površin v skupni dolžini vsaj 15 km in vsaj eno tehnično dokumentacijo nivoja najmanj IzN ureditve kolesarskih površin v skupni dolžini vsaj 5 km«. Referenca mora ob tem v celoti izhajati iz enega posla, iz opisa referenc pa mora biti razvidno, da gre za istovrstne načrte kot jih prevzema v ponudbi.

Če je zahtevana referenca še nekako v povezavi s kadri iz tč 1, 3 in 7, pa je zahteva po taki referenci (in dokazilih) za kadre pod tč. 4, 5, 6, 8 in 9 neutemeljena. S tako zahtevo naročnik iz konkurence izloča številne pooblaščene inženirje (PI), ki na projektih kolesarske povezave še niso delali ali projektov še niso zaključili, so pa nedvomno usposobljeni na svojem strokovnem področju. Dokazovanje njihove usposobljenosti je nesmiselno omejiti na »kolesarsko povezavo« saj je narava njihovega dela le v manjši meri pogojena s tem, za katero infrastrukturo, objekte, ureditve izdelujejo svoj načrt/elaborat. Naročnik s tako zahtevo izloča npr:
- PI, ki je dokazano sposoben izdelati geološko geotehnični elaborat za avtoceste, železnice, predore, na geološko zahtevnem, slabo nosilnem, kraškem ipd terenu
- PI, ki je dokazano sposoben izdelati hidrološko hidravlično študijo na območju s kompleksno hidrografsko mrežo za avtoceste, ceste, protipoplavne ukrepe, OPNje,
- PI, ki je dokazano sposoben izdelati zbirnik komunalnih vodov za katerikoli objekt, infrastrukturo
- PI, ki je dokazano sposoben izdelati katastrski elaborat za katerikoli objekt, infrastrukturo
- PI, ki je dokazano sposoben izdelati elaborat dimenzioniranja voziščne konstrukcije za vsakršno vozišče.

V kolikor si je naročnik zgolj nespretno poskušal poenostaviti pripravo razpisne dokumentacije (s tem ko je tako različne profile stlačil v en koš), verjamemo, da bo spregledal svojo zmoto in pogoje za sodelovanje spremenil tako, da bo za svoje naročilo pridobil skupino usposobljenih strokovnjakov.

Ali in kako bo naročnik glede na zgornjo utemeljitev spremenil zahteve iz tč. 3.2.3.3.?

Lep pozdrav.

**Odgovor:**

Naročnik v točki 3.2.3.3 kot odgovorno osebo zahteva enega pooblaščenega inženirja za vse navedene točke iz specifikacije del in odgovornega kadra in ne po enega za vsako točko posebej.